Bybelklub vir Kinders: Julie Uitdaging - Dag 10
Woensdag 09 Julie 2014
Donderdag, hoor julle al die naweek roep!
Opdrag vir Dag 10: Spesiale aandete!
In ons huis is daar ‘n spesiale aand elke nou en dan waarin ons oudste mag besluit wat ons kry vir aandete, sy mag kies en sy mag help om dit te maak, dis haar gunsteling aand en sy vra gereeld wanneer sy weer mag kies!
Sy kies gewoonlik plaatkoekies, nou nie die gesondste opsie nie, maar dis haar gunsteling en dan mag sy help om die beslag te meng en die plaatkoekies om te draai. Dis vir haar die lekkerste om te help in die kombuis
So vir vanaand moet jou kinders besluit, as jy meer as een het, laat hulle tot ‘n vergelyking kom of gee elkeen ‘n beurt op ‘n ander dag, dan moet hulle (so ver moontlik) in die kombuis help, geniet die tydjie saam met elke kind op sy of haar eie. Leer hulle kombuis vaardighede en vertel hulle stap vir stap wat jy doen.
As jy ouer kinders het, gee vir mamma die nag af en laat jou ouer kind ‘n resep kies, gee vir hulle ‘n begroting om mee te werk, laat hulle self die inkopies doen vir wat nodig is en laat hulle los in die kombuis (met ‘n paar reëls natuurlik) Wie weet, dalk verras hulle jou en dalk lei dit tot ‘n gereelde tradisie!